SKE ออกหุ้นกู้วงเงิน 300 ลบ. ชูดอกเบี้ยสูง 6.25% ขายสถาบัน-รายใหญ่ 20-22 มิ.ย.
SKE ออกหุ้นกู้วงเงิน 300 ลบ. อายุ 2 ปี 8 เดือน ชูดอกเบี้ยสูง 6.25% ขายสถาบัน-รายใหญ่ 20-22 มิ.ย. นำเงินขยายธุรกิจ-ชำระหนี้สถาบันการเงิน
SKE ออกหุ้นกู้วงเงิน 300 ลบ. อายุ 2 ปี 8 เดือน ชูดอกเบี้ยสูง 6.25% ขายสถาบัน-รายใหญ่ 20-22 มิ.ย. นำเงินขยายธุรกิจ-ชำระหนี้สถาบันการเงิน
6 พ.ค. 2565

บริษัท สากล เอนเนอยี จำกัด (มหาชน) หรือ SKE ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกัน ครั้งที่ 1/2565 ครบกำหนดไถ่ถอนปี พ.ศ.2568 มูลค่าเสนอขายไม่เกิน 300 ล้านบาท อายุหุ้นกู้ 2 ปี 8 เดือน อัตราดอกเบี้ยคงที่ 6.25% ต่อปี ชำระดอกเบี้ยทุกๆ 3 เดือนตลอดอายุหุ้นกู้ โดยจะเสนอขายหุ้นกู้แก่ผู้ลงทุนสถาบัน และผู้ลงทุนรายใหญ่ ผ่าน บล.เคพีเอ็ม และ บล.ยูโอบี เคย์เฮียน ในช่วงวันที่ 20-22 มิ.ย.
ทั้งนี้บริษัทไม่ได้จัดอันดับความน่าเชื่อถือผู้ออกหุ้นกู้และตราสาร โดยบริษัทมีวัตถุประสงค์การนำเงินจากการออกหุ้นกู้เพื่อเป็นแหล่งเงินทุน สำหรับการลงทุนพัฒนากิจการของบริษัท เอ็น 15เทคโนโลยี จำกัด และ บริษัท แวนด้า แคปปิตอล จำกัด รวม 150 ล้านบาท ภายในเดือน ธ.ค.65 เพื่อขยายกิจการอื่น ๆ เช่น ธุรกิจบริหารจัดการของเสียและวัสดุไม่ใช้แล้ว และ ธุรกิจพัฒนาซอฟต์แวร์สำเร็จรูปรวมไปถึงซอฟต์แวร์สำหรบการซื้อขายหลักทรัพย์
ส่วนที่เหลือจะใช้เป็นเงินทุนหมุนเวียนและสนับสนุนการดำเนินงานของบริษัทและบริษัทย่อยภายในปี 66 และชำระคืนหนี้สถาบันการเงินภายในเดือน มิ.ย.65